ગ્વાલિયર: દેશનાં વિવિધ રાજ્યમાં હવે ધીમે ધીમે ચોમાસું સક્રિય બની રહ્યું છે ત્યારે મુંબઈ, દિલ્હી અને મધ્યપ્રદેશ સહિત દેશનાં અન્ય રાજ્યમાં વરસાદ થયાના અહેવાલ છે, જેમાં મધ્યપ્રદેશમાં વીજળી પડતાં વિવિધ વિસ્તારમાં ૨૪ લોકોનાં મોત થયાં છે, જ્યારે પાંચથી વધુ લોકો દાઝી ગયા છે. આ ઉપરાંત યુપી અને રાજ્સ્થાનમાં પણ વરસાદથી કુલ ૨૮ લોકોનાં મોત થયાં છે, જેમાં રાજસ્થાનના કેટલાક વિસ્તારમાં પૂર જેવી સ્થિતિનું નિર્માણ થયું છે. મુંબઈમાં સતત વરસાદથી ટ્રેન સેવા પર અસર પડી છે, કેટલીક લોકલ ટ્રેન મોડી ચાલી રહી છે.